LidanRubinov/Halacha-QA huggingface dataset:
שאלה: הגעלת סכו"ם לפסח: 1. האם יש עדיפות לקנות סט סכו"ם מיוחד לפסח או שאפשר להגעיל? 2. בעבר (ככל הנראה לפני השנה האחרונה) הייתי מכין צנימים מפרוסות לחם על האש ומחזיק בהם בעזרת מזלג שנעוץ בהם. האם אפשר להכשיר את המזלגות לפסח ובאיזו צורה?
תשובה: 1. אפשר להגעיל בלי בעיה. מי שיש לו עודף כסף יכול לקנות סכו"ם לחוד לפסח. מי שמגעיל זה לכתחילה לא בדיעבד. 2. לכאורה זה לא כמו תבנית אפיה שהבצק נוגע בתבנית בדרגת חום של אפיה ממש, ולכן לכתחילה תעשה לזה ליבון, אבל אם יש איזה קושי אפשר להסתפק בהגעלה, בגלל שזה לא היה באש ממש.
שאלה: המשך כיבוד אב ואם בצום: התכוונתי להגיש להם אוכל וכדומה. השאלה נשאלה בהמשך לשאלה אישית
תשובה: אם הסיבה מוצדקת, כגון שאינם חשים טוב באופן שאינם צריכים לצום, מצווה להגיש להם. ואם הסיבה אינה מוצדקת, אסור לתת להם לפי ש"דברי הרב ודברי התלמיד - דברי הרב ( הקב"ה) קודמים".
שאלה: אמירת "מגדול" בברכת המזון של סעודת מצווה: כף החיים כותב שאומרים "מגדול ישועות מלכו" במקום "מגדיל (כמו בשבת) גם בסעודה של ברית מילה ובסעודת סיום מסכת, ע"פ הסוד. 1) האם נוהגים כך למעשה? 2) מה הטעם?
תשובה: ההולכים בשיטת הבן איש חי נוהגים כך. מגדול נאמר בנביאים ומגדיל בתהלים. ידוע שמדרגת הנביאים גדולה מן הכתובים וכיון שסעודת הברית חשובה ומקודשת ראוי לומר מגדול כמו ביום קדש.
שאלה: דוד המלך בלי תואר מלך: למה בספר דברי הימים א -י, מופיע דוד המלך בלי התואר מלך, וזהו החלק שמופיע בתפילת שחרית ויברך דוד את השם לעיני כל הקהל.?
תשובה: לשואל שמו של דוד המלך מופיע מאות פעמים בתנ"ך וברוב המכריע של המקומות לא מופיע התואר "המלך". נאמנה
שאלה: סימלאק לפסח: לא מצויין כלום על הפחית סימלאק אבל בשיחה עם המוקד של סימלאק אומרים שהסימלאק כשר לאוכלי קטניות, אפשר לסמוך על המוקד שלהם? השאלה נשאלה בהמשך לשאלה "כשרות סימלאק לפסח"
תשובה: ב"ה שלו-ם וברכה לא לשמוע למוקד. הרב חגי בר גיורא
שאלה: זריקת אוכל בשמיטה: לרב. א. הסתכלנו בספרו של הרב על השמיטה, ולא היינו בטוחים אם הבנו מה דעתו של הרב לגבי זריקת שאריות אוכל שנשארו בצלחת,האם מותר לזרקם,ואיזה כמות מותר לזרוק? כי התוספתא בשביעית אומרת שבשמיטה -פסולת אוכלין כאוכלין. ב. האם נכון שדעת הרב זצ"ל, שאסור בשמיטה לזרוק לפח קליפות תפוז,לא כדעת החזו"א שהקיל?
תשובה: איני זוכר היכן כתבתי זאת. עזור לי ע"י ציון המקום. לגופו של עניין כל מה שאינו ראוי לאכילה רגילה של בני אדם יצא מגדר אוכל שאריות של אוכל מבושל בצלחת בדרך כלל אינו נחשב ראוי למאכל אדם הראי"ה פסק שקליפות תפוזים שעושים מהם מעשי מרקחת קדושים בקדושת שביעית
שאלה: עץ פרי בעציץ: משפחה שקיבלה עציץ עם עץ פרי קטן בתוכו ושמו אותו עכשיו על צלחת בבית שלהם. האם נכון שאין שום בעיה מבחינת ערלה כי הוא לא נשתל עכשיו באדמה?
תשובה: וברכת ד' עציץ שאינו נקוב חייב בערלה וגם בבית חייב בערלה. על כן יש לשמור ג' שנים. אם יש אפשרות לדעת בן כמה העציץ אפשר להמשיך ולספור מכיוון שהוא באותו מעמד שהיה במשתלה (אינו נקוב ובית), הימצאות הפרי איננה ראיה לשנות העץ. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: מעקה בבריכה ובמדריגות: 1. מי שיש לו בחצירו בריכה, האם הוא חייב לעשות סביב הבריכה מעקה ולברך? הבריכה עמוקה יותר מעשרה טפחים. 2. בנין דיירים שיש להם מדרגות מסוכנות, האם נכון לומר שכששמים מעקה לאורך כל המדרגות שלא יברכו, כדין כבש במקדש שלא מברכים?
תשובה: מצות עשה של מעקה חלה בעיקר על גג של בית מגורים אך איסור לא תתן דמים בביתך חל על כל מקום שיש בו חשש של סיכון
שאלה: בדיקת חמץ במשרד ובמלון: האם אדם צריך לבדוק ולבער את החמץ במשרד שבו הוא עובד? ומהם הדינים של בדיקת חמץ בבית מלון שבו מתארחים? לקט תשובות.
תשובה: כמובן שכל אחד צריך לדאוג לנקות את הבית שלו לפני פסח כמו שצריך, אך האם עובד צריך לדאוג לנקות גם את המשרד שבו הוא מועסק? ומה הדין באדם המתארח בבית מלון? הרב יעקב אריאל השיב שעל אדם שעובד במשרד מוטלת החובה לנקות את המקום שלו במשרד ולעשות בדיקת חמץ בפעם האחרונה שהוא נמצא במשרד לפני הפסח. על הבדיקה הזאת אין לברך משום שמברכים רק על בדיקה בליל י"ד בניסן ואת החמץ ניתן לשמור ולשרוף אותו בשריפת חמץ שבערב פסח. למרות שהאדם לא יהיה במשרד לאורך כל הפסח מוטלת עליו חובה לבער את החמץ שנמצא במקום שלו במשרד. הרב אליעזר מלמד קיבל שאלה מחייל ששירותו הצבאי הוא בעבודה משרדית והחייל רצה לדעת האם חובת הביעור והבדיקה במשרד מוטלת עליו. הרב השיב לו שחובת הבדיקה היא על הצבא ונציגיו שהם הרב הצבאי והמפקד, אמנם אם מצד המפקד המשרד ברשותו והוא זה שאחראי עליו - חובת הבדיקה חלה על החייל יחד עם הרב הצבאי. בין כך ובין כך, את החמץ השייך לחייל עצמו מוטל לבער בעצמו וחוץ מזה מצד העריבות שיש בין כלל ישראל על החייל לדאוג שהאחראים יקיימו את המצווה לבדוק את החמץ ולבערו. לאתר הגיעה שאלה מבחורה שגרה בשותפות עם בחורה לא דתייה שאינה מקפידה לנקות את החמץ לפני הפסח. הרב יעקב אריאל כתב לה שאת החמץ הגמור עליה לגמור לפני הפסח, את מה שהוא חשש חמץ שתרכז במקום אחד ותמכור במכירת חמץ - אך חוץ מזה הרב ייעץ לה שלא להיכנס לדירה בכלל במשך כל הפסח, ואם בכל זאת היא צריכה להגיע לדירה עליה להקפיד שלא להיכנס למטבח בכלל ואם היא רוצה לשתות מים - שתשתמש בכלים חד פעמיים ובברז שלא נמצא במטבח. גם ביחס לשאלה על שימוש בפסח בבית שלא ניקו אותו בכלל הרב אריאל השיב שניתן להתגורר בבית אלא שיש להקפיד לא להשתמש במטבח ובכלים. בקשר לבדיקת חמץ בבתי מלון, הרב שלמה משה עמאר השיב שאדם המתארח במלון בליל בדיקת חמץ חייב לבדוק בחדרו מי שמגיע בערב פסח צריך לבדוק בלי ברכה ואם ערב קודם הוא בדק בביתו ובירך על הבדיקה הוא יכול לכוון אז על הבדיקה גם בבית המלון. הרב ציין שצריך לבדוק בפינות החדר ובמקרר אם יש, ובעיקר בכל המקומות שבהם רגילים לשים חמץ. יש להוסיף את הערתו של הרב יעקב אריאל שפעמים רבות במשקאות החריפים שבבר (אם יש כזה) ישנם משקאות חמץ וצריך לשים לב אליהם. גולש באתר כתב שהוא הולך להגיע לבית מלון במהלך הפסח ורצה לדעת האם גם תוך כדי החג מוטלת עליו החובה לבדוק, הרב זלמן מלמד השיב לו שאם בוודאות לא בדקו את חדרו עליו לבדוק את החדר ולברך על הבדיקה הזאת בשם ומלכות. במציאות שלא ידוע לו האם בדקו את החדר או לא השיב הרב יעקב אריאל שעליו לבדוק בלי ברכה. ככלל, הרב יעקב אריאל המליץ עוד לפני הפסח להתקשר לבית המלון ולוודא איתם שאין בחדר מאכלים ומשקאות של חמץ. כל השאלות האלו ושאלות נוספות נמצאות בקטגוריה ניקיון בדיקת וביעור חמץ.
שאלה: אלוקים עם האות ה? : שמעתי ממישהו שהרב שרקי אומר שיש לומר "אלוקים" עם ה ולא עם ק. מה דעת הרב על זה? לרב!
תשובה: המנהג הרווח הוא לומר עם ק'. ועיין במשנה למלך הלכות ברכות, פרק א, הלכה טו ובמשנה ברורה סימן רטו, ס"ק יט, שכתבו שיש איסור לומר סתם שם אלקים. ולכן נהגו להקפיד שלא לומר ב-ה' גם סתם. אמנם כשאומרים פסוק שלם או לומדים ניתן לומר עם האות ה' ובלבד שלא משבשים את הפסוק ואומרים בצורה מכובדת. ועיין גם בשו"ת תבואת שמ"ש, של הרב משאש,חלק יורה דעה, עג, עמ' קנג-קנד
שאלה: פטריה יוגית מחלב, כשרה?: לכבוד הרב! הפטריה היוגית שדיברו עליה היא לא פטריה רגילה ואינה נראית כפטריה רגילה (אין לי מושג למה קוראים לה פטריה) זה גודל בתוך החלב ולאחר שבועיים בערך היא מכפילה את גודלה ולעומת זאת אם ישימו אותה במים או בכל משקה אחר היא תמות תנבול השאלה היא האם יספיק לשטוף אותה במים כיוון שהיא עשויה אולי מחלב שאינו כשר אז גופה אינו כשר? השאלה נשאלה בהמשך לשאלה "כשרות פטריה יוגית"
תשובה: וברכת ד' כנראה שצריך לבדוק את הנושא שוב בראיית עיניים וכן בידע מדעי מספק (אם תוכל להמציא ידע מדעי אשמח). על כן אם לא ברור שהחלב כשר נראה שעדיף לא לאכול את הפטרייה הזאת עד שיתבררו הפרטים. בברכת התורה והארץ הרב יהודה הלוי עמיחי מכון התורה והארץ
שאלה: דקדוק בפסוק  כל עצמותי תאמרנה : למה יש געיה בפסוק 'כל עצמותי תאמרנה'? ולמה מבטאים את האות כ' של 'כל' בפתח שכמעט בכל המילים כל מבטים אותם בחולם? מה בכלל הפירוש של כל בפתח?
תשובה: לשואל בחומשים מדויקים מלבד הגעיה (מתג) המציינת סוף פסוק אין כל סימון נוסף. באשר למילה "כל". בלשון הקודש שני סוגי קמץ: קמץ גדול וקמץ קטן. אף על פי שצורתם שווה, הגייתם אינה שווה, את הקמץ הגדול הוגים כפתח ואת הקמץ הקטן כחולם. מילה שהניקוד האחרון בה הוא קמץ ואחריו נח נראה (כל אות חוץ מ-א' או ה'), ונסמכת במקף למילה שאחריה - הקמץ הוא קמץ קטן. לדוגמא: "בכל-לבבך", "תזכר-לנו", "וגדל-חסד". כל זאת דווקא כשאין מתג משמאל לקמץ, אבל כשיש מתג - הרי זה קמץ גדול. לדוגמא: "אשר גר שם" (בראשית לה, כז), "הצד ציד" (שם כז, לג). יוצאת מן הכלל היא תיבת "כל" כשבאה במקף, שאף על פי שיש מתג בצד הקמץ - הוא קמץ קטן. לדוגמא: "כל הבכור" (דברים טו, יט). ובאשר לפסוק "כל עצמותי תאמרנה" (תהלים לה, י), אין מקף במילה "כל", ולכן היא בקמץ גדול (ראה מנחת שי ורד"ק שם). נאמנה
שאלה: צביון השבת- תכנון מקודש לחול: מותר לתכנן עם מישהו ללכת למקום כלשהו ביום חול, וכדי להזכיר לו ביום שבת אפשר להגיד לו בנוסח דומה לזה: "זוכר על מה שדיברנו." האם זה אסור משום צביון השבת או מותר כי זה סוג של רמז?
תשובה: רמז כזה מותר אך אם אפשר לדחות למוצ"ש עדיף
שאלה: סדר לימוד : אני חייל בן 20 עוד מעט. ואני רוצה לעשות חמשושים. יום העבודה מסתיים בערך ב5. ואני רוצה ללמוד תורה מחמש וחצי עד 11 בלילה כאשר יש ערבית ב8 בערך. בקיצור האם כבוד הרב ממליץ ללמוד גמרא במשך הזמן הזה כל יום? או שאולי לעשות סדר משולב.? אם כן תוכל להמליץ לי על סדר ספרים מומלצים.?
תשובה: ב"ה לך. מאוד התרגשתי לקבל את מכתבך, לראות עד כמה חשוב לך לימוד תורה, וכמה אתה רוצה להשקיע בכך. זה ממש נפלא. דע לך שעל ידי השקעה יום יומית אפשר להגיע להמון דברים נפלאים. תוכל ממש לגדול להיות תלמיד חכם, אם באמת תתמיד בכך. אחד מהיסודות הגדולים והחשובים ביותר, כדי להפוך רצון למעשים זה ההתמדה. לא לכולם זה קל, ובמיוחד להתמיד לבד ולבנות לבד מסגרת לימודים. רוב האנשים, אחרי יום לימודים ארוך, או אחרי יום עבודה מרגישים עייפות, ומתקשים להשקיע כל כך הרבה שעות בלימוד, ולכן חשוב מאוד מלבד לחשוב מה ללמוד, זה לחשוב איך ללמוד ואיפה ללמוד. מתוך נסיוני במשך השנים, אחד מהכלים החשובים ביותר כדי להתמיד זה להיות שותף עם מישהו, לנסות לצעוד ביחד, להיות חלק ממסגרת כזו או אחרת, או לפחות ללמוד עם מישהו. כבר נאמר בכתובים "טובים השנים מן האחד" שכשעושים ביחד מצליחים יותר, שאחד מחזק את השני, וכל אחד תורם למשנהו. לכן, לדעתי הדבר הנכון והטוב ביותר הוא שתבחר לך מסגרת שבה תוכל ללמוד את השעות שאתה יכול להקצות בשבילך. במסגרת זו תוכל בדרך כלל גם למצוא יד מכוונת, מישהו שיכוון אותך, שידריך אותך ויעזור לך להתקדם לפי הקצב שלך ולפי מה שמתאים לך. כאשר המדריך מכיר את האדם, קל לו יותר לתת הדרכה אישית מתאימה. לפי מה שאני מבין, אתה נמצא בחיפה, ובמקום יש כמה וכמה מקומות נפלאים שתוכל להשתלב בהם, ואף לקבל בהם את מה שאתה צריך. הן בישיבה של הרב זיני והן בהדר בישיבה השניה, ובמסגרות השונות. אם תרצה אשמח לעזור לך ליצור קשר ולהתקדם על ידי כך. סליחה שאינני נכנס לפרטים של מה ללמוד וכמה, שכן בשביל להמליץ באמת צריך יותר להכיר, את הרקע שלך, מה למדת עד עכשיו, מה יותר מושך אותך וכו', לכן אם בכל אופן תרצה כתוב לי יותר פרטים עליך ואשתדל לעזור. בברכת הצלחה רבה הרב יצחק גרינבלט.
שאלה: קטניות ירוקות בפסח: כבוד מו"ר שליט"א, שנה שעברה לפני חג הפסח ראינו שהרב כתב שקטניות ירוקות לא בכלל הגזרה. אך אמרנו שעד עכשיו לא אכלנו אז נחמיר גם השנה בפסח ולא נוכל קטניות ירוקות, לא חסר לנו. השנה אנחנו רוצים לחזור בעצמינו ולאכול (האמת שטיפה חסר, הילדים אוהבים שעועית ופולי סויה ירוקים בתרמילים שלהם). האם צריך התרת נדרים מפני שידענו שקטניות ירוקות לא בכלל האיסור ובכל זאת לא אכלנו פסח שעבר, בכל זאת החמרנו על עצמינו? ו תלמידך.
תשובה: תעשו התרת נדרים.
שאלה: תפילות במניין בעבודה: אני בחור בן 22, אחרי צבא וכרגע אני לא עובד. עדיין אין לי מקצוע ורוב ככל העבודות האפשריות בשבילי הן במשמרות. רציתי לשאול: אם אני מתחיל לעבוד בעבודה מסוימת ודורשים ממני מפעם לפעם לעבוד בערב ואין לי אפשרות להתפלל ערבית במניין. האם זה נקרא אונס או מזיד? כי לכאורה יכולתי מראש לבחור בעבודה אחרת שהפעילות בה נעשית בבוקר בלבד ואז יכולתי להתפלל,הבעיה שמאוד קשה למצוא עבודה כזאת. אודה לרב שיאיר את עיניי,
תשובה: מותר לך לעבוד גם את תתפלל ערבית ביחיד, אבל עליך להזהר בשחרית ומנחה להתפלל בציבור כדי שתזכה לכל הקדישים שהפסדת בערבית.
שאלה: תקופתינו מהי?: הרב אורי עמוס שרקי שליט"א טוען שההגדרה הרווחת בציבור הדתי לאומי הרואה את מדינת ישראל "כראשית צמיחת גאולתנו" או "אתחלתא דגאולה" אינה מדוייקת. הוא טוען שראשית הציונות והצהרת בלפור מהווים את התחלת הגאולה ואילו הקמת מדינת ישראל היא בבחינת "גאולה" ממש וכעת אנו ממתינים "לגאולה שלמה" ביאת המשיח, הקמת המקדש, חידוש הסנהדרין וכו. מה דעת הרב בנושא?
תשובה: אתה לא יכול לומר שמה שאנחנו נמצאים זה כבר "הגאולה" יש שלבים. כרגע חלק מארצנו כבר בידנו חלק עדיין לא, יש עדיין טרור פה ושם, אתה לא יכול לומר שהגענו למנוחה ולנחלה, יש שלבים באתחלתא דגאולה, ברור שיש התקדמות היום מלפני 90 שנה, כל התקופה הזאת זה התקדמות בתהליך של אתחלתא דגאולה. אני לא מבין כל כך מה הנפקא מינה בהגדרות, אנחנו עדיין לא נמצאים בגאולה השלימה.
שאלה: עליה לקבר אחרי השקיעה: האם מותר לפקוד קברים (בבית קברות) לאחר השקיעה?
תשובה: גם בלילה אפשר
שאלה: עליה לקבר ערב יום השנה: האם מותר לפקוד קבר ערב יום השנה והאם זה יחשב ליום השנה?
תשובה: כן, אם יש קושי מסוים מותר להקדים,
שאלה: תרומות ומעשרות ממין על מינו: 1- האם מי שהפריש העגבניות רגילות על עגבניות שרי, בדיעבד זה חל? 2- כנ"ל, מי שהפריש מקישואים על מלפפונים? ומה עם לימון ותפוז?
תשובה: וברכת ד' 1. חלה הפרשה 2. יש לחזור ולהפריש. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: מנהל עיזבון : אח הבכור שאחראי על חלוקת עיזבון של היורשים - אחיו. מזה מספר שנים הוא אינו פועל לחלוקת העיזבון. שאר היורשים שותקים כי אינם רוצים להתעמת איתו. כ, מתוך שאננות וללא כל חובת הסבר לשאר היורשים, הממון הנדל"ן שבעיזבון צוברים הפסדים: אחד מהנדל"ן הושכר והשכירות משמשת לת ארנונה של הנדל"ן הריק האחר. הממון שוכב בחשבון, והוא החליט לחלקו יחד, רק עם הנדל"ן שימכר במחיר שהוא חושב שראוי להימכר.!! א. ידוע שלא יגיע לדין תורה, מותר לתובעו ניזקין בערכאות? ב. מה דין נאמנותו כלפיי שאר היורשים? ג. ההימנעות מהשכרת הנכסים (עד למכירה) יש בה ריווח. האם ניתן לחייבו לשלם את דמי השכירות במצטבר (לפי חוו"ד מתווך דירות חיצוני) על אובדן הכספים הללו? ד. האם אין בהימנעותו משום גזל של שאר היורשים? נא תשובה עם מראי מקומות עקרונים
תשובה: א.מעיקר הדין מותר להזמין לערכאות, אם ידוע שהאדם לא יגיע לבית דין. אך לכתחילה טוב לקבל רשות מבית דין. אך אין לקבוע על אדם שלא יסכים לבוא לבית דין, כיוון שהרבה אנשים שמצהירים שלא יסכימו לבוא, נוטים להגיע כשמקבלים הזמנה מסודרת של בית הדין. (המקלים ואינם מצריכים נטילת רשות באופן שידוע שהבע"ד לא יציית לבית דין, מתבססים על דברי הראש המזכיר את ר' פלטוי (ב"ק דף צב) ממנו משמע שמותר לתבוע אלם שאינו מוכן להתדיין בבי"ד אף ללא רשות מבי"ד. : "מכאן פסק רב פלטאי ראובן שיש לו תביעה על שמעון ומסרב לבוא עמו לדין שרשאי להביאו לערכאות של נכרים כדי להוציא את שלו מתחת יד" אומנם יש מהאחרונים שנקטו שגם ר' פלטוי מצריך נטילת רשות מבי"ד, הם נתקשו למה הטור שינה מדרכו והזכיר לשון הרמב"ם (המצריך רשות של בית דין) ללא להזכיר שאביו שהזכיר דין ר' פלטוי בסתמא, חולק? ולכן נקטו שגם ר' פלטוי מצריך קבלת רשות מבי"ד. (הרמ"א בתשובות סימ' נב וכמו כן נקט ביש"ש.) ) ב.אם לא מיניתם את האח להיות אחראי על העזבון, אין לו נאמנות על הנושא. (כדברי התורה על פי שנים עדים יקום דבר, אלא אם כן נתנו לו נאמנות על ידי מינוי) ג. לכאורה אין יכולת לחייב את השכירות שנמנעה כיוון שזה גרמא, אך כדאי לכם לפנות לבית דין שמא יש צדדים נוספים לחיוב אם יש לו התחייבות של שמירה או שותף. או מצד שדרכם של הנכסים להניב רווחים. (בעניין חיוב משום גרמי במבטל את חברו ממלאכה, הדבר דומה למבטל כיסו של חברו, כמבואר בתוספתא ב'מ ד, יא שפטור. ועיין באמרי בינה סימן א' מאריך לדון האם הוא הדין בדבר שדרכו להביא רווחים) ד. אם הוא מונע הרווחים ללא הצדקה הוא מוגדר כמזיק מצד שמונע אפשרויות מימוש הנכסים. כעצה טובה, כדאי מאוד להתאזר בסבלנות ואורך רוח, ולסדר את חלוקת העזבון ללא כוחנות, הרבה משפחות התפרקו סביב חלוקת הירושה. ולכן מאוד מומלץ לבחון כל אפשרות לקיים את החלוקה בדרכי נועם ו הרב מרדכי גרוס
שאלה: עליה להר הבית עם בגד טמא: האם מותר לעלות להר הבית עם בגד כגון מכנס או תחתון שנטמא בשכבת זרע מבלי שהטבלתי אותו במקווה אלא רק כיבסתי אותו במכונת כביסה בלבד? שאלתי את הרב לגבי בגדים אם צריך להטבילם כאשר עולים להר הבית והרב אמר שלא צריך להטבילם בעלייה להר הבית אבל אם זה בגד שנטמא משכבת זרע למה שלא יהיה חיוב להטבילו הרי בגד מקבל טומאה?
תשובה: עם בגדים טמאים אין בעיה לעלות להר הבית. לא משנה ממה הבגד נטמא, אדם טמא אסור לו לעלות, אבל בגדים, יש דעה אחת בתוספתא שאסור לעלות איתם, ואנחנו לא פוסקים כמו התוספתא הזו. אסור לעלות איתו רק למחנה שכינה, ובימנו אפילו איפה שזה ספק מחנה שכינה לא עולים לשם בכלל.
שאלה: ערלה בעציץ שבבית - המשך: לצערי לא הבנתי את תשובת הרב. עציץ לא נקוב בתוך הבית, חייב בערלה?? בצפיה לתשובתו השאלה נשאלה בהמשך לשאלה "עץ פרי בעציץ"
תשובה: כן. הרב יהודה הלוי עמיחי מכון התורה והארץ
שאלה: ערלה תוך שנתו: ידוע דעת מכמה גדולי ספרד שלגבי ערלה הם מצאו תוספתא שכל שעושה העץ פרי תוך שנתו דינו כירק. האם לא צריך לחשוש בערלה דאוריתא לסברת שו"ת איש מצליח, יו"ד, מה אות ח, שתמה מאוד על קולא זאת שהרי לא מצינו לשום אחד מן הראשונים שהביא תוספתא זאת, ועוד שהגאונים כתבו הטעם שחצילים הם ירק כיוון שמחליף הגזע ולא כתבו שמיכוון שעושה פרי תוך שנתו
תשובה: תשובה: הטעם הוא הגיוני מאוד כיון שעצים אלו הנותנים פירות בשנה ראשונה בדרך כלל מתים אחרי 3 שנים (כמו בננה וחצילים ) ואם תאסור נמצא שהקב"ה ברא עצי פרי שלעולם אין לאכלם ולא יתכן להבין כך כי ישרים דרכי ד'.
שאלה: איך מוכרים חמץ לגוי?: הרב, לדוד שלי יש אישה יהודיה אבל אבא שלה גוי. השאלה שלי, מותר לו לשמוע קידוש וכו'? סליחה על הבורות. עוד שאלה, אני יכול למכור לו את החמץ? ואיך?
תשובה: אין כל מניעה שגוי ישמע קידוש. מכירת החמץ אפשרית, אם תביא אליו פיזית את כל החמץ שלך והוא יגביה אותו וגם יתן לך כסף עבורו (לאו דווקא בערך המלא, וגם אם שניכם יודעים שאחרי הפסח הוא יחזיר את החמץ ואתה את הכסף, ועיין במשנה ברורה סימן תמח סעיף קטן יז). אם אינך יכול להביא לו את החמץ, הדרך להקנות לו את החמץ סבוכה ועדיף שתמכור את החמץ דרך הרבנות כמקובל.
שאלה: שימוש לפסח בכלי חרסינה ישנים ללא הגעלה: יש לי חרסינה שהיו בשימוש בחמץ לפני כשלושים שנה, ומאז לא היו בשימוש. האם ניתן להשתמש בהם בפסח?
תשובה: יש להגעילם ברותחים שלוש פעמים לא לשטוף מיד במים קרים
שאלה: ספרי קודש כמעשר כספים: יש לי סט שלם של "רמב"ם לעם" של מוסד הרב קוק. אני מעוניין "להיפטר" ממנו. האם אפשר לתרום אותו לישיבה או ביכנ"ס וזה ייחשב כמעשר כספים? (הספר עולה בחנויות כ400 ש"ח. מצידי להחשיב את זה בשווי חצי מחיר)
תשובה: מעשר כספים הנו מנהג ואינו חובה וטוב לומר בלי נדר שלא יהיה חיוב מהתורה כנדר. אם המוסד באמת זקוק לסט הזה ולא רק לעשות עמך חסד להיפטר אפשר להחשיב כיד שנייה מקסימום חצי משווי כחדש.
שאלה: גאולה בעיתה - עוד שישים שנה?: השנה היא תשעד, 5774 שנים לגירוש אדם וחוה מגן עדן, הגאולה בעיתה היא שנת 6000 התתר, זאת אומרת עוד 326 שנה, ואני מנסה לקצר את הזמן הזה עוד יותר אז שאלתי מדוע אנו צריכים להוסיף עוד חודש לספירת העונש, במקום זה נקח את השנה תשעד 5774 ונחלק ב 3 לקבל את מספר החודשים המעוברים שהצטרפו לספירת הזמן ונקבל 1924.6 ועכשיו נחלק ב 12 כדי לקבל את השנים שהוא 160.38 שנה, אז בוא נוסיף את ה 160 שנה האלה ל 5774 ונקבל שאנו כרגע בשנת 5934 ללא עיבור השנים שזה מקרב אותנו לשנת 6000 בעוד 66 שנה, ממש קרוב הלא כן, מה אתם אומרים כבוד הרבנים?
תשובה: לשואל, זמן הגאולה המדויק הוא מסוג הדברים שעליהם אמר הרמב"ם (הלכות מלכים פרק יב הלכה ב): "לא ידע אדם איך יהיו עד שיהיו, שדברים סתומין הן אצל הנביאים, גם החכמים אין להם קבלה בדברים אלו, אלא לפי הכרע הפסוקים, ולפיכך יש להם מחלוקת בדברים אלו, ועל כל פנים אין סדור הויית דברים אלו ולא דקדוקיהן עיקר בדת, ולעולם לא יתעסק אדם בדברי ההגדות, ולא יאריך במדרשות האמורים בענינים אלו וכיוצא בהן, ולא ישימם עיקר, שאין מביאין לא לידי יראה ולא לידי אהבה, וכן לא יחשב הקצין, אמרו חכמים: תיפח רוחם של מחשבי הקצים, אלא יחכה ויאמין בכלל הדבר". עצם ההנחה שהגאולה בעיתה היא בשנת 6000 איננה מבוססת. וגם אם נניח שכן, הרי עיבור השנה איננו במקרה  הוא נועד להצמיד את חגי ישראל לעונות השנה, ככתוב: "שמור את חודש האביב ועשית פסח", וכיצד ניתן באופן שרירותי 'לחסוך זמן' על ידי הורדת חודשי העיבור הנחוצים? אנחנו כבר בדור של גאולה ובעיצומה. הבט על כל מה שמסביבך בארץ ישראל ושאל את עצמך: מה היה פה לפני מאה שנה? אל הגאולה השלמה טרם הגענו, אבל הקב"ה נתן בידינו את הכלים להשלמתה, לו רק נרצה ונתאמץ. עלינו לשאול את עצמנו מה תפקידנו להבאת הגאולה השלמה, איש איש כפי כוחו וכישוריו, במקום לעסוק בחישובים מתי היא תבוא מאליה.
שאלה: ההשתדלות שלי: איך אדע מה ההשתדלות שלי? כמה היא דורשת ממני?
תשובה: ב"ה לך. מאוד שמחתי לקבל את שאלותיך היפות. חכמנו זכרונם לברכה לימדו שכל אחד מאיתנו בא לעולם כדי לעשות תפקיד מיוחד בשבילו. בשביל התפקיד הזה ה' יתברך נתן בנו את התכונות המיוחדות לנו, הוליד אותנו עם ההורים שלנו וממש מוביל אותנו אל המימוש של התפקיד המיוחד הזה. פעמים רבות אדם לא כל כך יודע מה התפקיד שלו, והוא מחפש במשך זמן רב. בעבר היה יכול הנביא לומר לאדם מה התפקיד שלו, ומה ה' רוצה ממנו, אך לצערנו הרב כיום אין לנו את האפשרות הזו. אנו כן יכולים לפעול לפי התורה כדי להפיק מעצמנו את המיטב שקיים בנו בכח, ולזכות על ידי כך להגיע אל התפקיד שלנו. זה דורש לא מעט, אך זה אפשרי. האדם צריך אמונה ובטחון בה' שהוא יתברך יוביל אותו אל אותו היעד. אנו חייבים בטחון בה', בטחון שיוביל אותנו בכל החיים שלנו, ואז אנו פועלים לפי ההבנה הפשוטה שלנו, ועל פי המורים לנו את הדרך, בלא שנהיה לחוצים, ובלא שנגזים בדברים שאנו לא אמורים לעשות. אז אם ה' מכוון הכל, מה התפקיד שלנו בכל העניין? קוראים לזה השתדלות. אנו צריכים להשתדל, לעשות את מה שאנו יכולים כדי באמת להתקדם אל התפקיד שלנו ולממש אותו. השתדלות זו חשובה מאוד, שבה נמצא עיקר המשימה שה' תיתברך נתן לנו בחיי היום יום שלנו. פעמים שאדם שחסר לו בטחון בה' הוא מנסה להשלים את הבטחון החסר, על ידי השתדלות מוגזמת. כאשר אדם חסר באמונה ובבטחון בה', הוא מרגיש חוסר יציבות, מרגיש קושי להתקדם הלאה, ולכן הוא מחפש בסיס יציב להמשך הדרך. את הבסיס הזה שהוא לא מקבל מחוץ אליו הוא מנסה להשלים על ידי המעשים שלו, ואז הוא נכנס ללחץ מאוד גדול. כשאדם בטוח שאם הוא לא יעשה אז לא יהיה לו כלום, הוא נלחץ מאוד. ובמצב הזה חשוב מאוד לחזק את הבטחון בה' ולזכור שהשתדלות זו רק השתדלות ולא מעבר לכך. כמה להשתדל? באופן נורמלי, במה שאנו מרגישים שה' רוצה מאיתנו. מה ההשתדלות דורשת ממני? להתקדם במה שאני יכול! לא מתוך לחץ אלא מתוך ניצול המשאבים הקיימים בפני, השתדלות אמיתית וכנה, שאנו מרגישים איתה טוב, אם ישאלו אותנו אם השתדלנו. הדבר לא מורכב, ואין סיבה להילחץ מכך. פשוט עשי, פשוט התקדמי, למדי, עשי ושאפי למעלה. דעי שיש בך המון אוצרות שאת מסוגלת לחשוף, אם באמת תשקיעי כדי להתקדם. בברכת הצלחה רבה הרב י צחק גרינבלט.
שאלה: גר בשכירות אצל גוי ולא אהיה בבית כל פסח: אני גר בארה"ב בשכירות (אצל גוי) ולא אהיה במשך כל הפסח בבית - האם אני מחויב בבדיקת חמץ?
תשובה: עליך לבער את החמץ ובליל האחרון לפני עזיבתך לבדוק לאור הנר,בלי ברכה, שלא נותר חמץ אינך חייב להכשיר את המטבח לשימוש בפסח אלא רק לנקות מחמץ בעין
שאלה: זמן הדלקת נרות כשהבעל מקבל את השבת מוקדם: אם אנו רוצים להתפלל ערבית של שבת אחרי פלג המנחה ואת מנחה נסיים לפני פלג המנחה, האם נכון שמכיוון שהנשים לא יכולות להדליק נרות לפני 6 בערך, כי זה פלג המנחה אם מחשבים אותו שעה ורבע לפני צאת הכוכבים כסברת הבא"ח - אז צריך להגיד לקהל שלא יקבלו שבת כאשר יגידו לכה דודי ומזמור שיר ליום השבת כי זה יצא שיגידו אותם לפני השעה 6, ואם יקבלו בכך שבת נשותיהם לא יוכלו כבר להדליק ב-6. ורק ב-6 וחמישה יתחילו קדיש ו"ברכו", והנשים ידליקו ב-6?
תשובה: לשואל, קבלת שבת מוקדמת של הבעל, בביתו או בבית הכנסת, איננה אוסרת את האישה בבית במלאכה. אם היה מדובר על קבלת שבת מוקדמת בתור 'מנהג המקום' להחמיר ולקבל את השבת מוקדם - הדבר היה מחייב גם את האישה מצד 'מנהג המקום' (ולא משום שבעלה קיבל את השבת), אבל כאשר מדובר על קבלת שבת מוקדמת מטעמי נוחיות בשעון הקיץ - זה לא בתור 'מנהג' ולכן אינו מחייב את האישה (אגרות משה או"ח ח"ג סי' לח). בכל אופן, רצוי שכאשר הבעל חוזר מבית הכנסת הנרות כבר ידלקו ויישמר מבחינתו הרצף של אווירת השבת (הרב נויבירט, מובא בחוברת 'יסדת עוז').
שאלה: עלי קאת בשביעית - המשך: האם כבוד הרב סובר לדינא כמו החזו"א, שצריך בפועל שיאכלו הבהמות ולא מספיק שרק "ראוי", ולכן בקליפת תפוזים אין קדושת שביעית. ולא כרב זצ"ל שמספיק שיהיה ראוי לבהמות, ולכן בקליפת תפוזים יש קדו"ש?? השאלה נשאלה בהמשך לשאלה "עלי קאת בשביעית"
תשובה: וברכת ד' זה לא דומה לקליפות תפוזים, שם זה רגיל, וזה חלק מהתחשיב של המגדלים. אבל בנידון עלים אלו אין כל רגילות לבעלי חיים לאוכלם, ואין מי שמגדל לצורך זה. אמנם זה שייך לדיון של דשא בקדושת שביעית, שבו הגר"מ אליהו זצ"ל החמיר שיש בו קדושת שביעית אבל רבים חלקו על כך. שבוע טוב וחודש מבורך בברכת התורה והארץ הרב יהודה הלוי עמיחי מכון התורה והארץ
שאלה: ילד מאומץ בתענית בכורות:. אני ילד מאומץ ובכור להורי המאמצים. אינני יודע אם אני בכור להורי הביולוגים. האם אני צריך להתענות בערב פסח או להשתתף בסיום מסכת? ו
תשובה: אינו חייב מספק.
שאלה: שהחיינו על ראיית חבר בימינו: לכבוד הרב האם שייך בימינו ברכת שהחיינו על חבר שלא ראה שלושים יום, כי גם אם לא שמעתי ממנו כלום, אם חלילה היה קורה לו משהו הייתי יודע, או שדין זה שאם שמע ממנו(שאז לא מברך) שייך רק בברכת מחייה המתים (אם עברו 12 חודש)? מה יהיה הדין אם דיברתי איתו בטלפון?
תשובה: לשואל, אם שמחתך גדולה לענ"ד יש לברך שהחיינו. הרחבה: דין זה שאם היה ידוע לך ששלומו טוב אין לברך נאמר על "מחיה המתים" ולא על "שהחיינו" (עיין באר היטב סי' רכה סק"א  ומה שנכתב במשנה ברורה שם סק"ב הוא טעות סופר, ושייך לסק"ד על "מחיה המתים"! - 'הליכות שלמה' פכ"ג סעיף יב בהערה 53, וכן ב'זה השולחן' לרב דבליצקי, ח"א עמ' כ). לעניין זה אכן מסתבר שבימינו אם יש להניח שהיית שומע אילו היה קורה לו משהו - אין מקום לברך אפילו אם לא שמעת עליו מאומה (וכן כתב ב'פסקי תשובות' סי' רכה הערה 17 בשם הסטייפלר, וכיוצא בזה כתב ב'זה השולחן' הנ"ל על אנשים מפורסמים, שיש להניח שאם היה משתנה מצבם היית יודע על כך  ובשו"ת יחווה דעת ח"ד סי' יז כתב כעין זה, שבתנאי התקשורת של ימינו נדיר שלא תשמע על חבר במשך שנה ולכן לא נהגו לברך בכלל, אבל אין כוונתו שגם אם לא שמעת העובדה שלא שמעת מוכיחה ששלומו טוב. וכבר שמעתי על מקרים של אנשים שנפטרו והדבר נודע לחבריהם כעבור שנים). מכל מקום, כתבו חלק מהפוסקים שבימינו לא נוהגים לברך "שהחיינו" על ראיית חבר (הובאו ב'פסקי תשובות' שם, חלקם ציינו את העובדה בלי להצדיק או לנמק אותה). הגרש"ז אוירבך זצ"ל ('הליכות שלמה', שם) כתב שאולי הטעם לכך הוא חשש שיברכו מפני הנימוס גם כשהשמחה מעושה, ולכן רק באופנים יוצאים מהכלל יש לברך, כגון כשרואה חבר קרוב מאוד לאחר שיצא מסכנה. והציע שכאשר ידוע שעומדים לפגוש חבר טוב יכינו פרי חדש וכדומה. לעומתם, יש אומרים שגם בימינו אין סיבה להימנע מברכה זו (שו"ת יחווה דעת הנ"ל וכן בברכת ה' לרב משה הלוי זצ"ל, ח"ד עמ' קכג). ולדעה זו הרי זה אפילו אם שוחח עמו בטלפון, כפי שכתבו בפירוש, משום שעדיין יש שמחה מיוחדת בראייתו. הלכה למעשה לענ"ד יש ללכת בזה לפי הרגשת הלב, וכאשר מרגישים שמחה גדולה בראיית חבר טוב יש לברך כעיקר הדין, ברוח דברי הרמב"ם (הל' ברכות פי"א הט"ז): "כל דבר שיסתפק לך אם טעון ברכה אם לאו - עושין אותו בלא ברכה, ולעולם יזהר אדם שאינה צריכה, וירבה בברכות הצריכות, וכן דוד אמר: בכל יום אברכך".